በበጀት ዓመቱ 326 ፕሮጄክቶች በአርብቶ አደር አካባቢዎች ተገነቡ
አዲስ አበባ ፣ ሐምሌ 23 2005 (ዋኢማ) – በተጠናቀቀው የ2005 በጀት ዓመት የ326 ንዑስ ፕሮጄክቶች ግንባታ በአርብቶ አደር አካባቢዎች መከናወኑን የፌደራል ጉዳዮች ሚኒስቴር አስታወቀ፡፡ በሚኒስቴሩ የህዝብ ግንኙነት ጽ/ቤት ኃላፊ አቶ አበበ ወርቁ ለዋልታ እንደገለጹትy የፕሮጄክቶቹ ግንባታ የተካሄደው በሶማሌ፣ ኦሮሚያ፣ አፋርና በደቡብ ብሔር ብሔረሰቦችና ህዝቦች ክልሎች ውስጥ በሚገኙ የአርብቶ አደር አካባቢዎች መሆናቸውን አቶ አበበ አስረድተዋል፡፡ በበጀት ዓመቱ ውስጥ በ4ቱም ክልሎች የ342 ንዑስ ፕሮጄክቶች ግንባታን ለማጠናቀቅ ታቅዶ እንደበር የገለጹት ኃላፊው የ326 ፕሮጄክቶችን ግንባታ በማጠናቀቅ የእቅዱን 95 በመቶ ማሳካት መቻሉን ተናግረዋል፡፡እንደ አቶ አበበ ገለጻ በአራቱ ክልሎች ውስጥ በ2004 እና በ2005 የበጀት ዓመት ከተጠናቀቁት 709 ንዑስ ፕሮጄክቶች መካከል 375 ፕሮጄክቶች አገልገሎች መስጠት ጀምረዋል፡፡ አቶ አበበ አያይዘው እንደገለጹት የአርብቶ አደሩን ማህበረሰብ የቁጠባ ባህል ለማሳደግና የገቢ አቅሙን ለማሻሻል ከ2002 በጀት ዓመት ጀምሮ እስካሁን ድረስ 28ሺ926 አባላት ያሏቸው 448 የአርብቶ አደር የቁጠባና ብድር ኅብረት ሥራ ተቋቁመዋል፡፡አባላቱ ከ17 ነጥብ 4 ሚሊየን ብር በላይ መቆጠብ መቻላቸውን አቶ አበበ ተናግረዋል፡፡